# Δράμα (πόλη)

### Από τη Βικιπαίδεια, την ελεύθερη εγκυκλοπαίδεια

Η Δράμα είναι η πρωτεύουσα του νομού Δράμας της ανατολικής Μακεδονίας. Πρόκειται για πόλη με μακρά ιστορία, καθώς κατοικήθηκε ήδη από τους προϊστορικούς χρόνους, που έχει σήμερα 42.501 κατοίκους (απογραφή 2001).

## [Επεξεργασία] Ιστορία

Ήδη από τους προϊστορικούς χρόνους στην περιοχή Δράμας φαίνεται πως κατοικήθηκε ο οικισμός Αρκαδικού. Προς το τέλος των κλασικών ή στις αρχές της ελληνιστικών χρόνων (τέλη 4ου ή αρχές 3ου π.Χ. αι.) στη θέση της Δράμας δημιουργήθηκε πολίχνη, οι κάτοικοι της οποίας καλλιεργούσαν την άμπελο και λάτρευαν τον θεό Διόνυσο σε ιδιαίτερο ιερό. Η πολίχνη παρέμεινε δραστήρια και κατά τους ρωμαϊκούς και τους βυζαντινούς χρόνους. Κατελήφθη από τους Οθωμανούς το 1371 (ή το 1383) και περιήλθε στους Βουλγάρους κατά τον Α΄ Βαλκανικό Πόλεμο (Οκτώβριος 1912). Απελευθερώθηκε την 1 Ιουλίου του 1913, στη διάρκεια του Β΄ Βαλκανικού Πολέμου. Κατά τον Α’ Παγκόσμιο Πόλεμο (το 1916) καταλήφθηκε ξανά από τους Βουλγάρους, οι οποίοι απεχώρησαν το 1918 με την λήξη του πολέμου.

Με την είσοδο των Γερμανών στην Ελλάδα τον Απρίλιο του 1941 γερμανικά και βουλγαρικά στρατεύματα κατέλαβαν την Ανατολική Μακεδονία. Οι Βούλγαροι ξεκίνησαν τότε συστηματική επιχείρηση εκβουλγαρισμού του πληθυσμού της Δράμας και της περιοχής της, η οποία όμως συνάντησε τη σθεναρή αντίδραση των κατοίκων της. Στις 29 Σεπτεμβρίου 1941, με αφορμή επιθέσεις ανταρτών εναντίον Βουλγάρων σε χωριά της Δράμας, οι βουλγαρικές δυνάμεις κατοχής εφάρμοσαν σκληρά αντίποινα στη Δράμα, το Δοξάτο και τα χωριά Χωριστή, Κύργια, Κουδούνια, Προσοτσάνη και αλλού. Οι Βούλγαροι εγκατέλειψαν τη Δράμα τον Οκτώβριο του 1944.

## [Επεξεργασία] Αξιοθέατα

- Αρχαιολογικό μουσείο.
- Κορύλοβος.
- Εκκλησιαστικό Μουσείο Μητροπόλεως Δράμας.
- Πάρκο αγαλμάτων Διοικητηρίου.
- Πηγές της Αγίας Βαρβάρας.
- Δημοτικός κήπος (άγαλμα της Ελευθερίας - καπναποθήκη του Ελβετοεβραίου καπνεμπόρου Eρμαν Σπήρερ από το 1925).
- «Ο μύλος των Ζώνκε», παλιός μουσουλμανικός μύλος, με διατηρημένους το χώρο άλεσης πάνω από τον υπόγειο μηχανισμό κίνησης, το χώρο αποθήκευσης στο ισόγειο και δίπλα τη διώροφη κατοικία του μυλωνά.
- Οι αξιόλογες τοιχογραφίες στο τζαμί που βρίσκεται στη συμβολή των οδών Άρμεν και Αγαμέμνονος (πίσω από το ΙΚΑ), οι οποίες απεικονίζουν πιθανώς την πόλη της Δράμας την περίοδο της τουρκοκρατίας.
- Φεστιβάλ Ταινιών Μικρού Μήκους.
- Το γήπεδο όπου εδρεύει η Δόξα Δράμας.

Δήμοι εκτός Αττικής & Θεσσαλονίκης με πάνω από 50.000 κατοίκους
Αγρίνιο | Αλεξανδρούπολη | Βόλος | Δράμα | Ηράκλειο | Ιωάννινα | Καβάλα | Καλαμάτα | Κατερίνη | Κομοτηνή | Λαμία | Λάρισα | Ξάνθη | Πάτρα | Ρόδος | Σέρρες | Τρίκαλα | Χαλκίδα | Χανιά

Ανακτήθηκε από "http://el.wikipedia.org../../../%CE%B4/%CF%81/%CE%AC/%CE%94%CF%81%CE%AC%CE%BC%CE%B1_%28%CF%80%CF%8C%CE%BB%CE%B7%29.html"

Κατηγορίες: Πόλεις της Ελλάδας | Νομός Δράμας

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- العربية
- Български
- Deutsch
- English
- Español
- עברית
- Nederlands
- Polski
- Română
- Српски / Srpski
- Türkçe